
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 22 aprilie 2021               

Pl-x 496/2017            


                                                                             4c-11/1151/2017.
AVIZ
asupra Propunerii legislative pentru completarea art. 87 din Legea nr. 448/2006 privind protecția și promovarea drepturilor cu handicap
În conformitate cu prevederile art. 94 din Regulamentul Camerei Deputaților, republicat, cu modificările și completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu Propunerea legislativă pentru completarea art. 87 din Legea nr.  448/2006  privind protecția și promovarea drepturilor cu handicap,  trimisă cu  adresa  nr. Pl x 496/2017 și înregistrată cu nr. 4c-11/1151  din 28 noiembrie 2017.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.
Senatul a respins propunerea legislativă la data de 20 noiembrie 2017.
Consiliul Legislativ a avizat favorabil inițiativa legislativă cu avizul nr. 447 din 12 iunie 2017.
Comisia pentru egalitate de șanse pentru femei și bărbați a avizat favorabil propunerea legislativă cu avizul nr. 4c-17/18 din 5 februarie 2018.

Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de lege în şedinţa desfășurată în sistem mixt (fizic/online) din data de 22 aprilie 2021.
Propunerea legislativă are ca obiect de reglementare completarea art.87 din Legea nr.448/2006, în vederea stabilirii unui tratament corespunzător pentru persoanele încadrate în grad de handicap accentuat şi grav. Persoanele cu handicap pentru care comisia de evaluare a stabilit anterior încadrarea în gradele de handicap accentuat şi grav vor fi evaluate anterior la domiciliu. Comisia de evaluare se deplasează la domiciliul acesteia după o prealabilă programare şi informare a persoanei cu privire la ora şi data efectuării evaluării periodice.
Membrii comisiei au examinat propunerea legislativă supusă avizării, expunerea de motive și avizul favorabil al Consiliului Legislativ.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a acestei propunerii legislative. 
În raport de obiectul şi conţinutul reglementării, propunerea legislativă  face parte din categoria legilor organice. 
              PREŞEDINTE,                                        SECRETAR,

      Mihai Alexandru Badea                         Cristian Tudor Băcanu 
Consilier parlamentar, Paul Şerban

